Best Seller - ENVIRONMENTAL ENGINEER - Custom Printed T-Shirts Hoodies - High Quality Custom Printed T-Shirts & Hoodies
Best Seller – ENVIRONMENTAL ENGINEER
BUY NOW (best seller – environmental engineer)
Im a Security Engineer → ← Engineer Geplaas deur	Gerhard van Huyssteen Saterdag 09 Desember 2017
Een van die hoogtepunte van hierdie jaar was die Gladgebek-inisiatief van die Kalaharisirkel van die Kaaplandse Vrouelandbouvereniging. Tannie Bessie Kriek (ja, ek mag haar maar “tannie” noem, want sy is 84 jaar oud, en my ma het my goed grootgemaak) het die vroue daar in die Noord-Kaap in aangevuur om streekstaaluitdrukkings en -woorde in te samel. Uit die meer as 200 inskrywings is die volgende my persoonlike gunstelinge:
halfjan: vertaling van “half-jack”
koorsmooi: intensiewe vorm van “mooi”
hy het die ketel aan die tuit beet: hy pak ŉ saak verkeerd aan
iemand is gekap maar nie geskaaf nie: iemand het slegte maniere
'n pondjie botter: ŉ gesette persoon
lekker fluitvoet wees: dronk wees
jansmokkie: daai walgvelletjie op kookmelk of vla
papnekkie: pasgebore baba (ook genoem ŉ “vars baba”)
ostrein: span met osse
En dis maar net ŉ mondjie vol van my gunstelinge. Die res van die inskrywings word ook aan woordeboekmakers gestuur, wat dan kan oorweeg om hierdie woorde en segswyses in woordeboeke te verewig.
Boonop stap ta’ Bessie met ŉ R5 000-kontantprys weg!
Maar daar is nog prysgeld (ter waarde van R17 000) op die spel – ook vir jou as stemgeregtigde.
ŉ Paneel van kundiges het uit al die inskrywings deur die loop van die jaar 20 finaliste vir ons jaareindkompetisie gekies. Hier is die finaliste (om te sien wat hulle beteken, gaan na https://varsgebek.org):
sonder arms rondstaan
die bruid op elke troue en die lyk op elke begrafnis wil wees
so geduldig soos ’n dolos wees
iemand se donkie draf
tussen “gewond” en “gesond” verskil net een letter
selfs 'n klip kan dryf, selfs 'n engel kan sink
iemand wat reën ruik, al is daar nie wolke nie
so slim soos ’n boom vol uile wees
Om jou stem uit te bring en groot pryse los te slaan, gaan na https://varsgebek.org en stem voor die stembus op Dinsdag 12 Desember om 23:30 sluit. Die wenners word op Vrydag 15 Desember op VivA se Facebookblad aangekondig.
Hierdie rubriek het in gewysigde vorm in Beeld van 09 Desember 2017 verskyn.
Lees 416 tye	Laaste modifikasie op Saterdag 09 Desember 2017 08:14
Meer in hierdie kategorie: « Taalprof se handleiding vir taaldiskussies	Hierdie boeke moet in jou Kerskous land »